**Transkription Ratifikation**

[S. 1:]

PIUS PAPA SEPTIMUS

Cardinalis Hercules Consalvi Noster a Secretis Status, et

Liber Baro Casimirus de Haeffelin Episcopus Chersonesi Minister

Plenipotentiarius Regis Bavariae apud Nos et Sanctam hanc

Sedem in vim Instrumentorum respective Plenipotentiae sequentem

Conventionem sub die quinta Junii praeteriti inierunt, et subscripserunt.

Conventio

inter Sanctissimum Dominum Pium VII Summum Pontificem

et Majestatem Suam Maximilianum Josephum Bavariae

Regem

In Nomine Sanctissimae Trinitatis

Sanctitas Sua Summus Pontifex Pius VII, et Majestas

Sua Maximilianus Josephus Bavariae Rex debita sollicitudi-

ne cupientes, ut in iis, quae ad res ecclesiasticas pertinent, certus sta-

bilisque in Bavariae Regno terrisque ei subjectis constituatur ordo,

solemnem propterea Conventionem inire decreverunt.

Hinc Sanctitas Sua Summus Pontifex Pius VII in Suum Plenipo-

tentiarium nominavit Eminentissimum Dominum Herculem Consalvi

[S. 2:]

Sanctae Romanae Ecclesiae Cardinalem Diaconum Sanctae Agathae ad

Suburram Suum a Secretis Satus;

Et Majestas Sua Maximilianus Josephus Bavariae Rex Excellen-

tissimum Dominum Baronem Casimirum de Haeffelin Episcopum Cherso-

nesi Suum Ministrum Plenipotentiarium apud Sanctam Sedem.

Qui post sibi mutuo tradita respective Instrumenta in sequentes articulos convenerunt.

Articulus I

Religio Catholica Apostolica Romana in toto Bavariae Re-

gno terrisque ei subjectis sarta tecta conservabitur cum iis juribus, et

praerogativis, quibus frui debet ex Dei ordinatione, et Canonicis san-

ctionibus.

Articulus II

Sanctias Sua, servatis servandis, Bavariae Regni Dioeceseos

sequenti ratione constituet

Sedem Frisingae Monachium transferet, eamque eriget in Metro-

politanam, quae pro Dioecesi sua habebit territorium actuale Frisingen-

sis Dioecesis; ejus tamen Ecclesiae Antistes, ejusque Successores

Archiepiscopi Monachii et Frisingae nuncupandi erunt.

Eidem Antistiti Episcopales Ecclesias Augustanam, Passavien-

sem, et Ratisbonensem praevia Metropoliticae qualitatis suppressione,

in Suffraganeos assignabit. Anstistes tamen Passaviensis Ecclesiae

actu vivens exemptionis privilegio, quoad vixerit, gaudebit.

Bambergensem Cathedralem Ecclesiam in Metropolitanam eriget,

illique in Suffraganeos assignabit Ecclesias Episcopales Herbipolen-

sem, Eichstettensem, et Spirensem.